**זכיות עובדים- פסק דין בנושא פגיעה בתנאי העסקה ופיטורים שלא כדין**

**סע"ש 8786-11-13**

התובע הוא מרצה לכלכלה ושיווק שהחל לעבוד במכללת אשקלון בשנת 2005, בשנת 2010 נחתם עם התובע חוזה העסקה חדש לתקופה של 3 שנים.

שנה לאחר מכן, צומצמה משרתו של המרצה ל92%, זאת בטענה כי את קורס השיווק מעדיפה המכללה שילמדו מרצים שהתמחו בתחום.

שנה אחר כך, זומן התובע לשימוע בדבר צמצום משרתו של התובע ל-33%. התובע לא הסכים לעבוד בתנאים אלו והגיש תביעה לבית הדין.

הנתבעת טענה כי לתובע הישגים אקדמאיים נמוכים.

בית הדין קבע, כי למעט משוב אחד של סטודנט משנת 2007, בו נטען כי הקורס קל ומבלי להגיע לשיעורים מקבלים מאה, אין בידי הנתבעת בדל אחד של ראיה לתמיכה בטענותיה.

נוסף לכך, קבע בית הדין כי השימוע שנערך לתובע אינו כדין, זאת מאחר והנטען בזימון היה שונה מהטענות שהועלו כנגדו בשימוע עצמו, עוד הטיל השופט ספק בדבר טענת הנתבעת לגבי משוב הסטודנט, מאחר והטענה הועלתה לאחר 5 שנים, ולאחר שנחתם עימו הסכם חדש.

בית הדין קבע לתובע פיצוי בסך של 50,000 ₪ בגין הפרת חוזה וכן 121,000 ₪ בגין עריכת שימוע שלא כדין ופגיעה בזכיות העובדים להם זכאי התובע , וכן, בשכ"ט של 15,000 ₪.